मदार कॉलोनी की विधवा के घर को बुलडोजर से मैदान बनाया
बांसवाड़ा| शहरकी मदार कॉलोनी में एक विधवा को घर से बेदखल कर उसके घर पर जेसीबी चलवाने के मामले में शहर कोतवाली पुलिस ने 10 से अधिक आरोपियों के खिलाफ प्रकरण दर्ज किया है।
यह प्रकरण 2-3 दिन पहले कोर्ट से प्राप्त हुए इस्तागासे के आधार पर पुलिस को दर्ज करना पड़ा। मदार कॉलोनी निवासी पदमावती जोशी प|ी प्रेमशंकर जोशी ने नई आबादी मोहम्मदीपुरा के बाशिंदे जाकिर हुसैन, कन्धारवाड़ी के समरोज, न्यू हाउसिंग बोर्ड कॉलोनी के प्रभुलाल जोशी, शिव कॉलोनी के गोर्धनलाल, रमेश्वर जोशी, गणेशलाल जोशी, सत्यनारायण सरीखे लोगों के खिलाफ घर से बेदखल करने एवं बुलडोजर चलवाने का आरोप लगाया था।
एएसआई गजेंद्रसिंह ने बताया कि विधवा ने कोर्ट में इसके लिए इस्तगासा दायर किया था, जिसमें बताया गया था कि मदार कॉलोनी में उसके पति ने एक भूखंड खरीदा था। उसके पति ने 20-25 वर्ष इसे खरीद कर कब्जा ले लिया था। उस भूखंड पर प्रेमशंकर ने मकान बनाकर बिजली और पानी का कनेक्शन भी कराया। 12 सितंबर 2015 को प्रेमशंकर की हत्या के बाद आरोपित 29 नवंबर को हथियारों लेकर आए और उसे घर से घसीटा और जेसीबी चलवा दी। वह चिल्लाई, लेकिन वे नहीं माने और उसके घर को मैदान बना दिया।
hin_Deva hin_Deva hin_Deva hin_Deva